وفاقی اردو یونیورسٹی برائے فنون،سائنس اور ٹیکنالوجی

وفاقی اردو یونیورسٹی برائے فنون، سائنس اور ٹیکنالوجی پاکستان کی ایک عوامی جامعہ ہے جو اسلام آباد میں واقع ہے۔

تعارف 
سابق سربراہ ہائر ایجوکیشن کمیشن ڈاکٹر عطاءالرحمن کی ذاتی کوششوں سے سابقہ وفاقی اردو کالج برائے سائنس، گلشن اقبال اور سابقہ وفاقی اردو کالج برائے فنون و تجارت (مولوی عبدالحق کیمپس) کو ترقی دے کر وفاقی اردو یونیورسٹی برائے فنون،سائنس و ٹیکنالوجی کا قیام عمل میں لایا گیا۔ 13نومبر 2002ء کو صدر پاکستان پرویز مشرف نے وفاقی اردو یونیورسٹی کی باضابطہ بنیاد رکھی۔ اس وقت یونیورسٹی کے تین کیمپسز گلشن کیمپس، عبدالحق کیمپس اور اسلام آباد کیمپس کامیابی کے ساتھ فروغ علم میں اپنا کردار ادا کر رہے ہیں۔

پس منظر 
بابائے اردو مولوی عبدالحق نے اپنی زندگی کو اردو زبان کی ترقی و ترویج کے لیے وقف کر رکھا تھا۔ یہ ان ہی کی کوششوں کا نتیجہ تھا کہ اردو جسے ابتدا میں صرف ایک رابطے کی زبان سمجھا جاتا تھا کو تعلیمی اور سرکاری زبان بنانے کے قابل سمجھا جانے لگا۔ مولوی عبدالحق نے سن 60 کے عشرے میں ذاتی کوششوں اور سرمائے سے کراچی کے علاقے صدر کے قریب ایک اردو کالج کی بنیاد رکھی۔ جس کا مقصد اردو زبان میں اعلیٰ تعلیم کے راستے کھولنا تھے۔ اس کے بعد اسی کالج سے منسلک گلشن اقبال میں ایک اردو سائنس کالج قائم کیا گیا جس کا مقصد بھی سائنسی علوم کو اردو زبان میں ترقی دینا تھا۔ 70 کی دہائی میں ذوالفقار علی بھٹو نے قومیانے کی پالیسی شروع کی تو ان دونوں کالجز کو بھی قومیا لیا گیا۔ جس کے بعد اردو کالج، وفاقی اردو کالج میں تبدیل ہو گیا۔ 2002ء میں اس کالج کو یونیورسٹی کے درجے پر ترقی دے کر مولوی عبدالحق کے ایک خواب کو پورا کر دیا گیا۔

چانسلر و وائس چانسلر 
 چانسلر : صدر مملکت جناب عارف علوی
 وائس چانسلر :ڈاکٹرالطاف حسین

کیمپسز 
1۔ گلسن اقبال کیمپس، کراچی

2۔ مولوی عبدالحق کیمپس، کراچی

3۔ اسلام آباد کیمپس

شعبہ جات 
اردو یونیورسٹی، گلشن کیمپس : پندرہ شعبے مع سائنس، کمپیوٹر سائنس ،تجارت، ماس کمیونیکیشن، کلیہ فارمیسی ، شعبہ قانون

اردو یونیورسٹی، عبد الحق کیمپس : اٹھارہ شعبے مع قانون، فنون، لسانیات اور ماکس کمیونیکیشن

اردو یونیورسٹی، اسلام آباد کیمپس : آٹھ شعبے مع سائنس، قانون، کمپیوٹر سائنس، تجارت، بزنس اورمعیشت

جامعہ کی ویب سائٹ 
http://www.fuuast.edu.pk/english/

http://www.fuuastisb.edu.pk/

1949ء میں قائم ہونے والے تعلیمی ادارے
2002ء میں قائم ہونے والے تعلیمی ادارے
اسلام آباد دارالحکومت علاقہ
پاکستان کی جامعات و دانشگاہیں
پاکستان کی سرکاری جامعات
پاکستان کی ہندسیاتی جامعات
پاکستان میں 1949ء کی تاسیسات
پاکستان میں 2002ء کی تاسیسات
پاکستان میں لسانی تعلیم
کراچی کی جامعات
کراچی میں تعلیم
وفاقی اردو یونیورسٹی
پاکستان میں اردو
پاکستان کی انجینئرنگ جامعات و کالج
کراچی کی جامعات و کالج
ویکی ڈیٹا سے مطابقت رکھنے والی مختصر تفصیل
Articles using infobox university